LidanRubinov/Halacha-QA huggingface dataset:
שאלה: איך מתקנים את המידות?: שמעתי מרב שרק אדם שאם יכבדוהו ואם יעליבו אותו יתיחס לכל הדברים באופן שווה וכ-אין (כלומר ללא משמעות) הוא אדם בעל ענווה. אם כן רציתי לשאול, הרי כיצד יוכל אדם להישאר אדיש לעניינים אלה הרי למדונו ח שהכל מאת הקב"ה ואפילו הוא שומע דבר מה שלכאורה לא קשור יקח את הדבר ברצינות כיוון שה כיוון זאת. ואם כן הרי ברור שצריך להתיחס למשל להעלבה כמסר מאת ה שצריך לפשפש ולבדוק את מעשיו (ואגב לעיתים ההעלבה אינה אמיתית ונכונה כלל וללא בסיס). אולם אם כבדוהו נניח בעקבות דבר תורה שאמר האם על כך גם צריך לפשפש? הרי מידותיו ואופיו ורגישותו של אדם נבנו כדי שיעלב וכדי שיתיחס לסובבים וכיצד אפשר להתעלות על תכונות בסיסיות אלה בנפש האדם? ישר כח ותזכו למצוות
תשובה: הכוונה העיקרית לדעת שכבוד או זלזול של בני אדם אינם יכולים לפגוע באדם ישר והגון ולכן לא כדאי להתייחס אליהם.
שאלה: תחיית המתים ביהדות: האם תחיית המתים זה משהו מטאפורי או אכן תהיה תחיית המתים? איך היהדות רואה אדם שלא הביא ילדים לעולם? כאילו בטל ומבוטל? מה על אדם שהביא ילדים והוא וילדיו נספו? מה על ילד שנפטר?
תשובה: ב"ה לך. שמחתי לקבל את מכתבך, קראתי אותו וחשבתי עליו הרבה. כאשר אנו מדברים על תחיית המתים, על המוות, על דברים לא פשוטים אנו מרגישים שיש כאן איזו נקודה כואבת, משהו לא פשוט. המציאות שבה אנו חיים מקיפה אותנו ונותנת לנו תחושה של משהו חולף, משהו עם המון חסרונות ועם המון כאב. היהדות מלמדת אותנו להסתכל אחרת על החיים. לדעת לראות אותם באור אחר, באור של חיים, באור של טוב, באור של אמונה. כן אדם המאמין רואה את הדברים במבט אופטימי, במבט מלא גדלות, והכל נראה אחרת במבט הזה. כאשר אדם חי באמונה הוא יודע שה' יתברך באמת מנהל את העולם, הוא יודע שלהכל יש מטרה, שלכל דבר שהוא עושה יש משמעות, ושה' אוהב אותו באמת. חיים של אמונה הם חיים שמחים, כי הם חיים שמקשרים את האדם למשהו טוב ושלם, והם נותנים לאדם המון מנוחת הנפש והמון שמחה. כן, הכל נראה אחרת במשקפיים של אמונה. האמונה בתחיית המתים מלמדת אותנו שאין סוף, שאין חורבן, ושכל מה שחסר בסופו של דבר יבוא אל תיקונו. מה שאנו נפרדנו ממנו, ושהפרידה ממש פצעה אותנו, יחזור ויהיה טוב יותר, יושלם. כן תחיית המתים היא אמיתית, היא תהיה, והיא לא רק תחזיר אותנו למשהו שהיה, אלא תרים אותנו למשהו מתוקן יותר, למשהו שלם יותר. כל החסרונות שהיו לא יחזרו אלא רק הדברים הטובים. חשוב להתחזק מכך, חשוב לחיות את האמונה הזו ולדעת שה' הבטיח לנו זאת. אנו בעולם כדי לעשות, ויש לנו המון דברים נפלאים לעשות. כל יום יש בו חיים חדשים, והאדם מסוגל לעשות בו המון דברים גדולים וטובים. אחד מהדברים הגדולים זה להוליד ולגדל ילדים. אך זה לא הדבר היחיד. כל מעשה טוב יש בו אוצר נפלא, ולכן כל אחד צריך לשאוף לעשות כמה שיותר טוב, ומה שהוא מצליח זה נפלא. חכמנו זכרונם לברכה לימדו אותנו שה' ברא את העולם כדי לעשות לנו טוב, כדי להיטיב לנו באמת, וגם כל הדברים שעכשיו קשה לנו לראות כמה שהם באמת לטובתנו, הם באמת כאלו ולעתיד אנו נגלה זאת וממש נראה זאת באופן הבהיר והברור ביותר. לכן אל תחשבי על מה שחסר, אלא על כל הטוב, חזקי את הטוב, הוסיפי עוד מעשים טובים, הוסיפי עוד אמונה, צעדי קדימה בשמחה, לחיים של יצירה, לחיים של התעלות, ותזכי להמון ברכה והצלחה. אם תרצי אני כאן כדי לעזור לך. תרגישי חופשיה לפנות ולבקש. בברכת הצלחה רבה הרב יצחק גרינבלט.
שאלה: בעניין גיוס בני ישיבות: לרב, לאחרונה שמעתי מגורמים חרדיים שמזכירים בעניין הגיוס את הפסקה צ"א כמדומני של הרב קוק וראיתי את תשובת הרב צבי יהודה זצ"ל על זה אבל שמתי לב שבהמשך האגרת מוזכר שיהושוע קיבל תוכחה (בכיבוש הארץ) על כך שביטל תורה, לכן רציתי לשאול את תשובת הרב שהוא גם מתלמידיו של הרב צבי יהודה, והאם יש מאמרים כתבים של הרב קוק שמדברים באופן ישיר על גיוס בני ישיבות אני תלמיד ישיבת הסדר המעוניין לדעת את דרכינו לעומק
תשובה: גדולי ישראל אמרו דעתם בנושא זה ואין מה לחדש.
שאלה: הבחירות לכנסת ה-20: לכבוד הרב שליט"א! פורסם שכבודו,יחד עם עוד תלמידי חכמים גדולים וחשובים בציונות הדתית,תומכים במפלגת "יחד". אמנם נכון הדבר שבמפלגת "הבית היהודי",ישנן חולשות שכואבות לנו מאוד,אבל סוף סוף ישנם תלמידי חכמים גדולים וחשובים שמצהירים ש"הבית היהודי",מתייעץ איתם בענייני דת ומדינה. בנוסף, נדמה לי שההיסחפות בציבור שלנו אחר מפלגת "יחד" מעט מוגזמת. הרי העומד בראש מפלגת "יחד",היה מזכ"ל תנועת ש"ס בזמן הסכמי אוסלו הארורים וכידוע,לש"ס היו יד ורגל ויותר מזה בהסכם. בנוסף,בראיון באחד העיתונים הידועים בארץ בשנת תשס"ג 8-9 שנים אחרי חתימת הסכמי אוסלו ובשיאה של האינתיפאדה השנייה הצהיר:"אני אומר במפורש: כן אוסלו,כן פינוי חברון,כן ערפאת". בעסקת שליט הצביע בעד שחרור של למעלה מאלף מחבלים! לפני מספר שנים בודדות הציע תוכנית מדינית מטעמו,שמטרתה נתינת "יישות לאום" הווי אומר מדינה לערבים. ש"ס בראשותו הדירה את הרבנים הציונים מתפקידים ציבוריים,ובכלל כל העזיבה שלו את ש"ס הייתה על רקע אישי ולא אידיאולוגי. איך אנחנו יכולים להצביע לו ולסמוך עליו? אפשר לומר שאולי הוא חזר בתשובה,אבל בינתיים אלה רק הצהרות ולא מעשים. אמנם נכון הדבר שהרב מאיר מאזוז שליט"א,מתנגד באופן כללי למסירת שטחים ואף קרא לסירוב פקודה בגירוש מגוש קטיף,אבל דומני שלא מדובר כאן על אותה תפיסה עמוקה ושורשית בנוגע לערכה של א"י מבית מדרשו של הרצי"ה קוק זצ"ל,אלא פשוט אין עם מי לדבר בצד השני.ואני חושש מאוד שאם הם יתרשמו שבאמת יש נכונות להסדר בצד השני,אזי יוותרו על חלקים מהארץ,ח"ו. הרי גם הרב מאזוז תמך לאורך השנים בש"ס,שהייתה שותפה כמעט לכל הויתורים,הנסיגות וההתקפלויות של ממשלות ישראל בשנים האחרונות. כמו כן,המפלגה מטילה וטו על עלייה להר הבית! פורסם גם שרוצים להקים מועצת חכמים למפלגה שתורכב מהרב מאזוז ועוד שלושה תלמידי חכמים חרדים,שאין להם שום קשר לציונות הדתית. אם בשותפות אמיתית עסקינן ו"יחד שבטי ישראל" וכו, מדוע לא יתנו מקום גם לנציג שלנו במועצה?האם הרב דב ליאור שליט"א או הרב צבי טאו שליט"א שתומכים במפלגה לא מספיק ראויים לשמש כדעת תורה? כמו כן המפלגה קמה בין השאר בעקבות עזיבתו של מר יוני שטבון את "הבית היהודי",הרי לפילוגים האלה אין סוף! אם על כל ניואנס אנחנו נתפצל, אז רק לציונות הדתית יידרשו 4 מפלגות. לסיכום- לאור האמור לעיל,האם לא היה מקום להישאר ב"בית היהודי" על כל חולשותיה שאיני מתכחש להן ולנסות למשוך אותה לכיוון יותר תורני?
תשובה: כיון שראיתי שהשתמשו בדבריי פעמים אחדות בצורה מסולפת אשמח לענות לך אחרי הבחירות ולהתייחס לכל דבריך. ואגב שתי המפלגות חשובות בעיניי גם אם ישנה העדפה כלשהי לאחת.
שאלה: פרוש ל כל חי רצון : כשאני קוראת את הטקסט הזה, הדבר שמהדהד בי יותר מכל הוא לכל חי רצון. אני הבנתי שכל אחד מקבל מה שהוא רוצה. אלוהים תמיד נמצא בנתינה, אך על מנת לקבל את הנתינה. אנחנו צריכים לרצות אותה, לבקש ולהתכוון אליה. אשמח לשמוע את דעתך. מראש השאלה נשאלה בהמשך לשאלה "ומשביע לכל חי רצון" "
תשובה: אכן הרד"ק פירש את הפסוק באופן זה: 'רצון - כל אחד לפי רצונו'. הרעיון שכתבת שאלוקים תמיד רוצה לתת ורק אנו צריכים להיות לרצות לקבל - נכון מאוד, אך יש לזכור שלא תמיד די בכך שנרצה, ולפעמים יש צורך שנכין כלים נוספים שיאפשרו את הקבלה. לעתים אדם סבור שמשהו מסוים טוב עבורו, אך באמת אינו טוב עבורו - למשל, אדם יכול לרצות להיות עשיר גדול אך עושר זה עשוי להביא אותו לגאווה ולנהנתנות, וכו'. יש מפרשים שהמילה 'רצון' מכוונת לרצון ה' - ה' משביע לכל חי בהתאם לרצונו של ה' (רש"י). פירוש נוסף הוא שרצון פירושו סבר פנים יפות, לשון 'ריצוי'. ישר כוחך ו
שאלה: תפילה אחרי סוף זמן תפילה: הרב: רציתי לדעת א. האם מותר להתפלל בשבת אחרי סוף זמן תפילה? ב. ביום חול האם מותר לעשות חזרת הש"ץ אחרי סוף זמן תפילה?
תשובה: אין הבדל בין שבת ליום חול לגבי סוף זמני התפילות. יום טוב
שאלה: האם אני צריכה לברך ברכת הגומל?: האם אני צריכה לעשות ברכת הגומל להלן הסיפור: הייתי לפני מספר בינואר 2015 במקסיקו בפלאיה דל כרמן לביקור בני. ישראלי שגר גם במקסיקו עושה טיולים לישראלים. הצטרפתי לטיול נסענו ליערה שמרחק כ-3 שעות. בהתחלה הוא השכיר רכב GMC - שצריך להיות 9 נוסעים 1 נהג והוא לקח 13 נוסעים.- ובדרך המזגן התקלקל. (היה מאוד חם) הרכב לא היה תקין עשה רעשים בגלגלים. המקום היה ללא תשתיות של כבישים - היערה בודדה מפחידה מאוד. כמובן בחזרה באמצע הנסיעה הרכב עשה בעיות רעשים בקושי סחב. אמרנו למארגן שמעון שהרכב לא ר. והוא התעקש לנסוע. עד שצעקנו כל הנוסעים. כמעט הרגשנו שאנו מתפכחים ברכב. אז מארגן שהוא גם הנהג עצר. סיוט ללא תאורה ללא תשתית בארץ גולה - מקסיקו. עד שהגיע משהוא שעשה לנו טובה ממשטרה מקסיקו והביא רק במקום. חזרנו.נהג שנהג ברכב. הייתה נסיעה ארוכה מאוד כ-3 שעות. בדרך ללא דרך כבישים מפותלים עם מהמורות - בור בכבישים, תשתיות ממש לא טובות. נהג נרדם. עד שחזרנו במקום השעה 19.00 הגענו 01.00 בלילה. השאלה : האם צריך לעשות ברכת הגומל?
תשובה: ב"ה שלו-ם וברכה צריך לברך הגומל על טיסה מעל הים. יש ספרדים שמברכים כאשר נסעו 72 דקות מחוץ לעיר, אשכנזים מברכים רק שהיו במקום סכנה. לכן יש לך לברך לפי כולם על הטיסה. הרב חגי בר גיורא
שאלה: משאף צינון לאף בשבת: האם מותר להשתמש במשאף הצטננות לאף בשבת? ואם כן, אז יש גם מיכל מילוי של 1 מיליליטר, האם מותר למלות עם זה את המשאף בשבת?
תשובה: אני מבין שמדובר למעשה על תרופה המקילה על צינון. אסור לקחת תרופה זו, משום גזירת ח שלא לטול תרופה בשבת שמא יבוא לשחוק סממנים. אם מדובר על מקום צער גדול, יש למיקל על מי לסמוך (דעת הציץ-אליעזר משום שבימינו אין רגילים להכין תרופות בבית הפרטי. אמנם פוסקים רבים חולקים עליו - אגרות משה ושמירת שבת כהלכתה) הרב עודד מילר
שאלה: אחשוורוש - איש רע או איש טוב?: במגילת אסתר בסוף יוצא שאחשורוש, האיש הרע השולט על 127 מדינה שיש לו את אשתו ושתי הרשעה - בסוף הוא הדמות הטובה שמשלימה עם מרדכי ואסתר?? הוא איש רע, עובדה שיש לו את אשתו הרשעה ושתי שמפשיטה נערות (כמו פירוש רש"י שם) ומה שהוא הרג את אשתו ושתי זה רק בגלל שהיה שיכור אבל הוא עצמו עדיין איש רע. אני גם שמעתי שכתוב במסכת מגילה דף טו- מה זה נדדה שנת המלך - שחשב האם מישהו עשה לי טובה ולא החזרתי לו, אז זה איש רע או איש טוב, הוא עשה תשובה? אם הוא איש רע אז איך יוצא שהוא הדמות הטובה? רק בגלל שהוא מסתדר עם מרדכי ואסתר?
תשובה: לשואל ח אומרים שאחשורוש שנא את ישראל יותר מהמן הרשע (אסתר רבה ז, כ), הוא היה רשע מרושע, מלבד ארבעה דברים טובים שהיו בו (ראה אסתר רבה א, טו), וביניהם העובדה שכל מי שהיה עושה לו טובה היה כותבה, ובשל כך השיב להם טובה. נאמנה
שאלה: דין כוסות ששתו בהם תה חם ללא הכשר: הוריי אינם דתיים ונוהגים כמנהג הספרדים. הם שותים תה מחו ל (מכל מיני מדינות) ללא כשרות. רציתי לדעת מה דין הכוסות? האם אני ובעלי יכולים לשתות מהכוסות הנ ל? האם יש חילוק בין כוסות זכוכית או חרסינה?
תשובה: בהנחה שהכוסות נקיות כעת, אז מותר לשתות בהם משקאות קרים. כמו כן ניתן לשתות שתייה חמה כאשר היא נמזגה לכוס מכלי שני (קנקן, טרמוס). יש להזכיר שכוסות זכוכית חייבות בטבילה כוסות חרסינה יש להטביל בלא ברכה. הרב עודד מילר
שאלה: האם צריך להטביל כוסות ממלמין עם מכסה מסיליקון?: קיבלנו מתנה כוסות לשתיה חמה ממלאמין עם מכסה מסיליקון. האם צריך להטביל אותם?
תשובה: ב"ה שלו-ם וברכה זכוכית וברזל מטבילים עם ברכה, פלסטיק סיליקון וכ'ו לא צריך להטביל. הרב חגי בר גיורא
שאלה: ברך האדמה על פרי העץ ורוצה לאכול עוד: יש לפני האדם כמה סוגי פירות וירקות. הוא נטל בידו פרי העץ וברך עליו בורא פרי האדמה כי חשב שזו ברכתו. כעת מבקש לאכול פרי אחר. האם יברך בורא פרי העץ, או כיוון שברכת בורא פרי האדמה פטר את הפרי הראשון, כך יפטור את שאר הפירות?
תשובה: אם חשב שעל הכל מברכים בורא פרי האדמה יצא ושוב אינו מברך, אך אם ידע שעל חלק מברכים בורא פרי העץ ולפיכך בדעתו היה שאם יאכלם יברך עלהם לחוד, אכן יברך לחוד.
שאלה: הבדלים בסגנון בין האב לאם: הגמ אומרת שהתורה הקדימה כיבוד אם לאם כי דרך הילדים לכבד יותר את האם שהיא רכה יותר אליהם, והתורה הקדימה מורא אם לאב כי דרך הבנים לירא מהאב שהוא נוקשה יותר. 1. האם הבנתי נכון את הנימוקים? 2. האם רק אזהרה לילדים איך להתייחס נכון להורים, או שיש כאן גם (בדרך אגב) הכוונה להורים. ואם כן, מהי ההכוונה - שזהו המצב הרצוי? או שמא להפך, כעין אזהרה להורים לשים לב שלא להגיע למצב כזה? במילים אחרות- האם מצופה מהאב ומהאם להגיב בסגנון דומה או שונה לאותו ארוע?
תשובה: כדי להשיב על שאלתך נדייק בדברי הברייתא (מסכת קידושין דף לא): "תניא, רבי אומר: גלוי וידוע לפני מי שאמר והיה העולם, שבן מכבד את אמו יותר מאביו, מפני שמשדלתו בדברים, לפיכך הקדים הקדוש ברוך הוא כיבוד אב לכיבוד אם  וגלוי וידוע לפני מי שאמר והיה העולם, שהבן מתיירא מאביו יותר מאמו, מפני שמלמדו תורה, לפיכך הקדים הקדוש ברוך הוא מורא האם למורא האב". שים לב שהנימוק לכיבוד האב אינו שהוא נוקשה יותר אלא שהאב מלמדו תורה, וזאת לעומת האם ש'משתדלו בדברים'. שידול בדברים מבטא פנייה אל הילד ב'גובה העינים' שלו, ובהתאם לענייני היומיום המשתנים, בעוד שהתורה נמצאת במקום מוחלט יותר. בכל סוגיא חינוכית חשוב שהילד ישמע הן את האמירה העקרונית והן את ההורדה שלה לחייו שלו. כך למשל ניתן ללמוד על מידת החסד דרך מעשיהם של האבות ודרך ההתמודדות בפועל ביומיום. הבדל זה בין האב לאם הוא טבעי ואין צורך לשנותו, אם כי חשוב לשים לב לכך שההבדל אינו מוחלט אלא רק בדומיננטיות (בן מכבד את אמו יותר מאביו, וירא מאביו יותר מאמו). חשוב לזכור גם שבין שני התכונות קיימת 'סקאלה' רחבה, ובהתאם לכך אין אב אחד דומה לאב אחר ואין אם אחת דומה לאם אחרת. לא מצופה מהאב והאם להגיב בסגנון דומה לאותו ארוע - כל אחד רשאי להגיב לפי אופיו. עם זאת חשוב שבסוגיות עקרוניות הילד ישמע מההורים אמירה ברורה אחת (גם אם בסגנונות שונים), ולא דעות שונות.
שאלה: צימוקים לא בדוקים שנאפו בחלה: מה דין חלה שנאפתה עם צימוקים שלא נבדקו כלל מחרקים?
תשובה: וברכת ד' אם אפשר לבדוק את הצימוקים שנשארו, באם לא ימצא אפשר לאכול. בברכת התורה והארץ הרב יהודה הלוי עמיחי מכון התורה והארץ
שאלה: תכלת כשיטת הראב"ד- בל תוסיף?: מי שהולך עם תכלת כשיטת הראב"ד לעניין מספר חוטים עובר על בל תוסיף או עבירה אחרת?.
תשובה: אם יש תכלת עושים או שבע או שלוש עשרה חוליות ומתחילים בלבן וגומרים בלבן. הרא"ש אומר כך בפירוש, שכל הקשירות האחרות הם רק עכשיו שאין לנו תכלת אבל כשיש תכלת לא. מי שהולך עם ראב"ד לא עובר עבירה כי הוא סומך על הראב"ד, אבל הרמב"ם אומר בפירוש לא לעשות כך. תוס' אומרים ארבע חוטים, יש מצוות שאי אפשר לצאת בהן ידי כל השיטות.
שאלה: שאלות של ילדה בגיל 12.5: אני לא דתיה, (אני בת 12 וחצי), ויש לי שתי שאלות: 1. אמה של מורתי נפטרה ויש לה בן בצבא הגנה לישראל, רציתי לדעת אם ישחררו אותו או שלא? 2. אני מאמינה בשם ורציתי לדעת אם אפשר לדעת בערך עוד כמה זמן יבוא המשיח? ואם אתה אתם יודע אז בערך עוד כמה זמן? שנים? חודשים? שבועות? ימים? דקות? שניות? ובקיצור מתי?
תשובה: ב"ה לך. שמחתי לקבל את מכתבך, ואשתדל לענות על השאלות שלך ככל שאוכל. שאלותיך מאוד טובות ויפות, והן מראות על רצון טוב, ועל אכפתיות וממש כל הכבוד. לצערי הרב לא אוכל לענות על השאלה הראשונה שלך, כיוון שהיא לא שאלה לרב אלא שאלה לפקודות בצבא. את יודעת, לכל שאלה צריך לדעת למי להפנות. לדוגמא, אם אדם לא מרגיש טוב הוא צריך לפנות לרופא ולשאול אותו מה לעשות, אם הוא ילך במקום זה למוסך הוא פשוט לא יכול לקבל תשובה מתאימה. כך גם בנושא הצבא, יש בצבא הוראות ברורות בכל דבר, פקודות שהם צריכים למלא, ולכן אם יש שאלות של שחרור חיילים צריך לשאול בצבא. יש כיום אפשרות מאוד נוחה לשאול בצבא ולקבל ממש תשובות מהירות ובהירות, לכן אם הדבר חשוב לך תוכל להתקשר לצבא ולברר. לעומת את השאלה השניה שלך באמת קשורה לרב, אך גם עליה רב לא יוכל לענות. הסיבה לכך היא שישנם דברים שה' יתברך לא גילה לנו, ואחד מהם זה מתי יבוא המשיח. הסיבה לכך באמת מורכבת משני דברים. האחד שאם אנשים ידעו מתי, אם זה עוד הרבה זמן הם פשוט יתייאשו, ואם זה מהר, הם רק יחכו ולא יעשו כלום, והסיבה השניה היא שביאת המשיח יכולה להשתנות. זאת אומרת, ביאת המשיח זה סיום של תהליך, תהליך גדול וארוך שעם ישראל עובר. זכינו ללמוד על בריאת העולם, זכינו לחיות את האבות הקדושים שלנו, אברהם יצחק ויעקב, וזכינו יחד עם עם ישראל להיכנס למצרים, לעבוד עבודת פרך ולצאת ממצרים. זכינו לקבל תורה ולהיכנס לארץ, ועוד ועוד. לכל שלב היה תפקיד חשוב בתהליך של הגאולה. תהליך שיש בו עליות וירידות, אבל כל הזמן הוא מתקדם, כל הזמן אנו צועדים לקראת הגאולה. בניגוד להמון דברים שבהם יש תאריכים וזמנים קבועים, אחד מהדברים הנפלאים ביהדות זה שאנו יכולים לשנות דברים. המעשים שלנו חשובים ומשפיעים, ככל שאנו נהיה יותר טובים, יותר קרובים לאבינו שבשמים, נעשה יותר טוב, כך נזכה שהמשיח יגיע יותר מהר. לכן חשוב מאוד שלמרות הסקרנות הגדולה של מתי יבוא המשיח, סקרנות הקיימת אצל המון אנשים, חשוב להשקיע את הכוחות ולעשות, כן להביא את המשיח בידיים שלנו, במעשים שלנו. את יכולה לעשות המון, לזכות המון את עם ישראל ולתרום רבות לביאת המשיח, אם תעשי ואנו נעשה ביחד נזכה לביאת המשיח ממש במהרה. אם תרצי עוד עזרה, רעיונות מה לעשות ועוד את מוזמנת לכתוב ואשמח לעזור. בברכת הצלחה רבה הרב יצחק גרינבלט.
שאלה: צילום מספר שיש לי: האם מותר לצלם מספר שלי מטעמי נחות או ע"מ למנוע נזק אם אקח את כל הספר?
תשובה: אם קנית ספר ומטעמי נוחות נח לך יותר ללמוד מתוך דפים מצולמים, אתה רשאי לצלם עבור עצמך.
שאלה: דיני ברכת האילנות: מדוע מברכים ברכת האילנות, ישנם דברים בשם המקובלים, מה טעם?
תשובה: הקדמה ברכת האילנות ברכה מיוחדת אשר מברכים אותה פעם בשנה, וניתן לה סימן נפרד לברכה זו בשולחן ערוך. מסופר על גדולי ישראל שהיו מקפידים לברך אותה מיד בתחילת ניסן ברוב עם. קיום ברכת האילנות התחזק בדור האחרון ברחבי העם. נסביר מדוע מברכים, ועל כמה עצים והאם על פריחת עצי סרק אפשר לברך?, והאם אפשר לברך ברכת האילנות בשבת ועוד. א. טעם ברכת האילנות   בברכת האילנות אנו מודים לקב"ה על כך שעצים יבשים הפכו לעצים פורחים. והוסיפו המקובלים הסבר נוסף ברכה זו היא תיקון לנשמות נפטרים שהתגלגלה נשמתם בעצי השדה ובעשבים ובזמן הברכה צריך לבקש על נשמתם רחמים. ב. היכן מברכים   הרמב"ם כתב 'היוצא לשדות' היו שרצו ללמוד מדבריו לברך על אילנות מחוץ לעיר. אך רבים הסבירו שמדובר במציאות שהייתה שהעצים מחוץ לעיר, אך מברכים בכול מקום שיש עצי פרי. ג. עד מתי ניתן לברך? מברכים בחודש ניסן וזריזים מקדימים למצוות לברך בתחילתו. בחודש אייר מברכים ללא שם ומלכות. ד. האם ניתן לברך בלילה או בשבת? בלילה ניתן לברך אם רואים את הפריחה של האילנות,וכן בשבת ניתן לברך אך חששו הפוסקים שמא: 1.יטלטל סידור מחוץ לעירוב. 2. שמא יקטוף מהעץ. 3.המקובלים הוסיפו   שיש זו בירור ניצוצי קדושה מהצומח ואסור מדין בורר בשבת. לכן עדיף לברך בימי חול. ה. בחצי הכדור הדרומי של כדור הארץ (דרום אמריקה, דרום אפריקה אוסטרליה ועוד) מברכים ברכת האילנות בתשרי שהוא תחילת האביב שם. ו. בירך ברכת האילנות בחודש ניסן ונסע בחודש אייר למדינות אלו (בחצי הכדור הדרומי) אינו מברך שנית בתשרי כי ברכה זו מברכים פעם בשנה על כללות הבריאה. ז. על כמה אילנות מברכים? מעיקר הדין מספיק אילן אחד אך המקובלים הקפידו שיהיה לפחות שני אילנות. ח. מברכים על עצי פרי ולא עצי סרק. ט. האם נשים מברכות ברכת האילנות? ברכת האילנות נחשבת כברכה שלא הזמן גרמן כי בפוטנציאל ניתן לברך בכול זמן בשנה כמו ברכה על ברקים ורעמים, ובפועל בארץ ישראל מברכים בחודש ניסן. י. אם ניתן לברך על עצים הנראים בנסיעה באוטובוס? אם מברכים מיד תוך כדי דיבור (2-3 שניות) ניתן לברך. מקורות רמב"ם הלכות ברכות י, יג. שו"ת מהרי"ל קמג. טור ושו"ע סימן רכו, כה"ח משנ"ב. שדי חמד מערכת ברכות סימן ב', שו"ת הר צב קיח, שו"ת צי"א יב,כ,יחווה דעת א א-ב, תשובות והנהגות א,קצא, פסק"ת.
שאלה: סיר חלבי המכיל מאכל פרווה שניתז עליו טיפה בשרית: בשבת הנחנו על הפלטה. סיר חלבי שאינו בן יומו עם מים בתוכו. על ידו היה הסיר של החמין (הסירים לא נגעו זה בזה). כאשר פתחנו את הסיר של החמין ניתז על הסיר החלבי טיפה אחת מהרוטב של החמין. מה דין הסיר החלבי?
תשובה: יש להגעיל את הסיר הרב עודד מילר
שאלה: השארת תפילין במקום העבודה: אנו חיים בעולם שכולו לחץ וזמן הינו מרכיב חשוב לצערי בימינו. שאלתי היא: ברוך ה אני מניח תפילין כל בוקר, מכיוון שאני צריך לנסוע למשרד (שעה נסיעה) אני מניח את התפילין במשרד. שאלתי היא האם ניתן להשאיר את התפילין במשרד? מאשר לקחת אותם כל פעם לבית? (למעט שישי שאני לוקח אותם איתי).
תשובה: זה לא מנהג טוב משום שאם יום אחד לא תוכל לנסוע לעבודה לא תוכל להניחם. אם אתה יכול להשיג בקלות משכן טוב במקרה של תקלה, תוכל להשאיר שם את התפילין, אולם לכתחילה זה לא מומלץ. מצד שני יש להיזהר לא להניח ברכב במקום שיתחמם מהשמש כי גורם לפסילת התפילין.
שאלה: גורל נשמת תינוק שנפטר: במשך שבעה ימים הנשמה נודדת הלוך ושוב מן הבית אל הקבר - זה כאשר מדובר על נשמת אדם מבוגר. אך האם אותו הדבר גם קורה לנשמת תינוק? השאלה נשאלה בהמשך לשאלה "מה גזר התינוקות בעולם הבא?"
תשובה: ב"ה לך. אני מאוד מבין שהנושא הזה מעסיק אותך, ואכן אין הבדל בין ילד לבין מבוגר, והמציאות הזו קיימת. יחד עם זאת חשוב לדעת שלא להישאר רק בדבר זה, בתיאור מציאות רוחנית כזו או אחרת. אחד מהיסודות החשובים ביותר ביהדות זה לא להישאר בהסברים רוחניים כאלו או אחרים, אלא להפוך את המציאות הרוחנית לכח מעשי שלנו. כאשר אנו מבינים מעט יותר את העולמות הרוחניים, את התהליכים העליונים שאנו עוברים ופוגשים, אנו מבינים שיש לנו תפקיד, שיש לנו מה לעשות, שיש לנו איך להתקדם ואיך להפוך את המציאות הזו למשהו חי ופועל בנו. זו משימה שלא תמיד קל לאנשים לעשות. פעמים שהם נשארים רק בשלב הראשון, ואז ההפסד גדול. חשוב להיות בקשר עם רב, חשוב לדבר על הדברים האלו ולראות איך מתקדמים לשלב הבא. שתהיה לך הצלחה רבה הרב יצחק גרינבלט.
שאלה: כלב - האם נותן דין לאחר המוות?: רציתי לשאול האם בעלי חיים נותנים דין אחרי המוות, כלומר נפשותיהם. מאחר ושמעתי תשובה שנפשם מתכלה מן העולם לאחר פטירתם ותהיתי, אם כך, אז למה רק נפש ונשמת האדם נצחיים וממשיכים הלאה? מה ההבדל מבחינה פיזיולוגית. השאלה נובעת מרצון להבין חוקיות בבריאה והגיון על מנת להתחזק באמונה ולהשתכנע שאכן קיים עולם הבא.
תשובה: שיטת הרמ' שעל הבהמות יש השגחה רק על המין ולא על כל אחד בפני עצמו. רק האדם למעלתו ההשגחה עליו אינה רק השגחה על המין באופן כללי אלא השגחה פרטית. זו השיטה מהרכזית בענין. ומכאן שעולם הנצח נוגע רק לאדם שיש לו רוח ונשמה ולא לבהמה שיש לה רק נפש בהמית.
שאלה: מדוע אין היום ניסים?: היכן הייתה הבחירה החופשית לאחר מעמד הר סיני, בו ראו בני ישראל במו עיניהם את האותות והמופתים שעשה ה? היכן הייתה הבחירה במהלך יציאת מצריים, שבו גם כן ראה עם ישראל ניסים כגון מן שירד מן השמיים והאכיל אותם? ושאלה נוספת - מדוע אנו צריכים לעמוד בניסיון של בחירה כל כך קשה בדורנו מבלי להנות מסיוע כלשהו של ניסים או תופעות של גילויי אלוקות כפי שהיה בימים ההם?
תשובה: שאלת שאלות יפות. אכן יש אומרים שמשמעות דברי ח, שבמעמד הר סיני הקב"ה כפה על ישראל הר כגיגית, היא שלעם ישראל לא הייתה בחירה כשראו את המעמד הגדול. אז היכן הייתה הבחירה החופשית? יתכן שאכן בזמן המעמד לא הייתה בחירה, והמעמד הפגיש את ישראל עם המציאות המוחלטת והאמת המוחלטת, שאינה תלויה בבחירתנו. מקומה של הבחירה היה בשלב הבא - האם להיות נאמנים לאמת אליה נחשפו, או לא. ניתן לדמות זאת לאדם שנוכח לדעת שמעשה מסוים הוא מעשה נכון וטוב (או לא טוב). בכך אין לאדם בחירה - הוא פשוט הגיע למסקנה זאת ללא ספק. אולם, לאחר מכן קיימת לאדם התמודדות אם לעשות את המעשה הטוב או לא, וכולנו יודעים שלא תמיד קל לעשות מעשים - גם כשאנו יודעים שהם נכונים. במילים אחרות, עומק בחירת האדם הוא האם להיות נאמן לעצמו ולאמת, או לא. אז מדוע היום אין ניסים כפי שהיו ביציאת מצרים? איש מאיתנו אינו יודע עד הסוף את שיקולי הקב"ה, אולם חכמי ישראל העלו שתי תשובות שכנראה מהוות פתח מסוים להבנה. ראשית, העדרם של ניסים היוצאים מגדרי הטבע מעידים על תהליך התבגרות של האומה - ביציאת מצרים עם ישראל נמשל לילד קטן, שצריך לראות את שינוי הטבע כדי שיכיר באמת. לעומת זאת אדם בוגר יכול להכיר באמת באופן עמוק יותר, מתוך התבוננות ולא מתוך התפעלות ממשהו חיצוני. יש לזכור שנס של שינוי טבע אינו נובע מתהליך עומק שעבר על האדם אלא הוא עניין חיצוני לו, וממילא גם פחות עמוק ופחות יציב. שנית, כשמתבוננים לעומק ניתן לראות הרבה דברים שאינם פחות מרשימים מנס. אנחנו רגילים לחוקי הטבע, אבל באמת אין בהם שום דבר רציונאלי, ואם לא היינו מכירים את כח המשיכה והיינו רואים חפץ שנופל לכיוון האדמה היינו מתפעמים ממש מהנס שבו חפץ נע לבד. והאם נפש האדם על פלאיה היא דבר רציונלי? האם תהליך קיבוץ הגלויות ותקומת עם ישראל בארצו, דבר שאין לו תקדים בתולדות האומות, הם דבר מובן? ואידך זיל גמור.
שאלה: הלך לשירותים באמצע הסעודה: הרב כתב שמי שהלך לשירותים באמצע סעודה (עם לחם) ורוצה להמשיך לאכול, צריך ליטול שוב ידיים. 1. האם הכוונה ליטול פעמיים (אחד כיון שיצא מהשירותים ואחד כדי לאכול לחם)? האם צריך כלי בשניהם? 2. האם יברך שוב על נטילת ידיים? מתי יברך אשר יצר? השאלה נשאלה בהמשך לשאלה "הפסק באמצע סעודה?"
תשובה: 1. יש צורך בשתי נטילות, הראשונה אינה טעונה כלי ומברכים אשר יצר השניה טעונה כלי. 2. אחרי צרכים גדולים מברכים על נט"י.
שאלה: החלפת אדמה לעציץ בשנת שמיטה: האם מותר להחליף לעציץ בבית אדמה (ז"א לשתול אותו מחדש) בשנת שמיטה? במידה והתשובה היא לא, האם אפשר לדשן את האדמה הקיימת? ויום טוב, גיא
תשובה: וברכת ד' אפשר לדשן עציץ בתוך בית. הרב יהודה הלוי עמיחי מכון התורה והארץ כפר דרום אשקלון
שאלה: ברכת אשר יצר: הרב ברשותך יש לי שאלה ואשמח אם תענה: אם מתקלחים מקלחת ארוכה נגיד 45 דקות.ועושים צרכים.כשיוצאים מברכים אשר יצר? כי קראתי שצריך לברך רק עד מחצית השעה? נוטלים ידיים אחרי מקלחת? מראש
תשובה: למנהג האשכנזים יכול לברך כל עוד אינו נזקק שוב ללכת לשירותים (משנה ברורה סימן ז ס"ק א), ולמנהג הספרדים יש פוסקים עד חצי שעה (כף החיים סי' ז ס"ק ז ע"פ הברכי יוסף וכן הבן איש חי פרשת ויצא אות יב) ויש פוסקים עד 72 דקות שזהו זמן עיכול (הרב עובדיה יוסף בשו"ת יחווה דעת חלק ד סימן ה ע"פ הנמוקי יוסף בפסחים מו ע"א), ומכל מקום כל עוד לא נזקק ללכת שוב לשירותים יברך אחר כך בלי להזכיר שם שמים. לאחר שמתרחצים יש ליטול ידיים.(שולחן ערוך סימן ה סע' יח)
שאלה: מכת חושך ומכת בכורות: כמה זמן עבר ממכת חושך למכת בכורות? כי בפשטות משמע שעבר רק יום אחד וא"כ אין מקום לקושית הבית יוסף מדוע עושים זכר לנס רק בשבת הגדול כי לפי החשבון היה להם חושך חוץ משבת וברש"י משמע שרק 3 ימים אח"כ אך זכורני שיש מדרשים חלוקים. אשמח אם תאכלו להביא את השיטות
תשובה: לשואל מכת חושך ניתנה בראש חודש ניסן, ושימשה שישה ימים, ולא שבעה ימים ככל המכות, כי יום השביעי שלה היה שמור לליל כ"א בניסן, עליו נאמר: "ויהי הענן והחושך ויאר את הלילה" (שמות יד, כ). מכת בכורות היתה בליל ט"ו בניסן בחצות הלילה. כך לפי השיטה שכל מכה היתה במשך שבוע ולפני שלושה שבועות התראה (ראה רש"י שמות ז, כה ושפתי חכמים שם), ויש אומרים להיפך, שכל מכה היתה שלושה שבועות וההתראה ניתנה שבוע לפני כן (ראה מדרש תנחומא וארא יג). ב"סדר עולם רבה" (פרק ג) מובא, שהמכות ניתנו במשך שנים עשר חודש, והמקור לכך הוא במסכת עדויות (פ"ב, מ"י). נתון זה מעורר קושי, שכן לפי החשבון, אם מזמן ההתראה ועד סוף כל מכה עברו ארבעה שבועות (מלבד מכת חושך, שהמכה היתה רגע אחד בלבד), יוצא שהמכות ניתנו במשך תשעה חודשים ושבוע אחד, ולא במשך שנים עשר חודשים. ה"יפה תואר" על מדרש שמות רבה (ט, יב) מבאר, שהמדרש אכן חולק על המשנה בעדויות (ועל "סדר עולם רבה). ולפי ביאור הגר"א על "סדר עולם רבה" שם, חשבון שנים עשר החודשים מתחיל ממעמד הסנה ולא מרגע ההתראה על מכת דם. שיטה שלישית (המיישבת את הסתירה שבין המדרש למשנה), מובאת במדרש תהלים (עח), שם נראה שהיו עוד שבעה ימים בין ימי המכה לימי ההתראה, ואם כן עשר המכות אכן ארכו שנים עשר חודש. ועיין בספר "רש"י השלם" (חלק ד שמות ז, כה הערה 33). נאמנה